पाएं अपने शहर की ताज़ा ख़बरें और फ्री ई-पेपरडाउनलोड करें
कोविड महामारी की लड़ाई में जिला प्रशासन कोडरमा अनवरत रूप से प्रयासरत है। उपायुक्त रमेश घोलप ने शुक्रवार को समाहरणालय सभागार से जूम वीडियो कॉल के माध्यम से जिले के सांसद, विधायक, प्रधान कार्यकारी सीमित जिला परिषद के साथ साथ सभी मुखिया, प्रमुख एवं अन्य जनप्रतिनिधियों से सीधे बात कर कोविड की दूसरी लहर को हराने के लिए उनसे विचार विमर्श कर उनका सुझाव मांगा। सांसद अन्नपूर्णा देवी ने उपायुक्त के कार्यों की सराहना करते हुए कहा कि इस महामारी को रोकने के लिए ज्यादा से ज्यादा टीकाकरण किया जाए।
साथ ही कहा कि यदि संभव हो तो सुदूर क्षेत्रों में भी ऑक्सीजन बेड की व्यवस्था की जाए, ताकि मरीजों को जिला मुख्यालय तक आने के लिए अनावश्यक समय की बर्बादी न हो। उन्होंने जिला प्रशासन को आश्वस्त किया कि अपने सांसद निधि से वे कोविड के लड़ाई में संसाधन जुटाने के लिए प्रतिबद्ध है। विधायक डॉ नीरा यादव ने कहा कि कोविड टीकाकरण के बाद मामूली साइड इफेक्ट से ग्रामीण क्षेत्रों में भय की स्थिति बनी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn